**POZIV NA TESTIRANJE**

Testiranje kandidata za radno mjesto tajnika škole na određeno puno radno vrijeme, za koje je natječaj objavljen dana 22. listopada 2019. godine

**održat će dana 13. studenog 2019. godine, s početkom u 10:40 sati,**

 **u Osnovnoj školi Jelsa, u prostoru male zbornice**

* 10:30 sati - dolazak i utvrđivanje identiteta i popisa kandidata/kandidatkinja
* 10:40 sati - pisana provjera (testiranje).

 Na testiranje se pozivaju slijedeći kandidati:

|  |  |  |
| --- | --- | --- |
| Redni broj | Brojčana oznaka (šifra kandidata) | Napomena: |
| 1. | **296** | Brojčana oznakaje dostavljena kandidatu e-mailom uz poziv, obzirom da se osobno ime kandidata neće objavljivati na mrežnoj stranici uz poziv na testiranje |

Ako kandidat/kandidatkinja ne pristupi testiranju u navedenom vremenu ili pristupi nakon vremena određenog za početak testiranja, ne smatra se više kandidatom objavljenog natječaja.

**Pravni i drugi izvori za pripremanje kandidata za testiranje su:**

1. *Zakon o odgoju i obrazovanju u osnovnoj i srednjoj školi* (NN 87/08, sa izmjenama i dopunama: NN 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19),
2. *Zakon o ustanovama* (NN 76/93, sa izmjenama i dopunama:NN 29/97, 47/99 i 35/08)
3. *Zakon o općem upravnom postupku* (NN 47/09)
4. *Zakon o radu* (NN 93/14, sa izmjenama i dopunama: NN 127/17 i 98/19)
5. *Kolektivni ugovor za zaposlenike u osnovnoškolskim ustanovama* (NN 51/18)
6. *Temeljni kolektivni ugovor za službenike i namještenike u javnim službama* (NN 128/17 i dopune NN 47/18)
7. *Pravilnik o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi* (NN 40/14)
8. *Uredba o uredskom poslovanju* (NN 7/09)
9. *Pravilnik o tjednim radnim obvezama učitelja i stručnih suradnika u osnovnoj školi* (NN 34/14, sa izmjenama i dopunama:40/14, 03/14 i 102/19)

**PRAVILA TESTIRANJA:**

Pisana provjera obavit će se putem testiranja. Pozvani kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata/ kandidatkinje. Testiranju ne može pristupiti kandidat koji ne može dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune, stoga dalje ne mogu sudjelovati u postupku izbora kandidata radi zaposlenja. Nakon utvrđivanja identiteta kandidata, Povjerenstvo će im podijeliti testove. Po zaprimanju testa kandidat je dužan vlastoručno upisati ime i prezime za to označenom mjestu na testu. Test se piše kemijskom olovkom.

Test sadrži 12 pitanja. Predviđeno vrijeme testiranja je 35 minuta. Maksimalni predviđeni broj bodova je 12.

 Za vrijeme testiranja **nije dopušteno:**

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se testiranje odvija i
* razgovarati s ostalim kandidatima/kandidatkinjama.

Ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju. Rezultat testiranja Povjerenstvo će objaviti na mrežnoj stranici Osnovne škole Jelsa, u rubrici „OGLASNA PLOČA“->podrubrici „ZAPOŠLJAVANJE“ ->podrubrici „OBAVIJEST O REZULTATIMA“ i to pod dodjeljenom brojčanom oznakom (šifrom) kandidata, ne njegovim osobnim imenom.

Poziv za testiranje objavljen je dana 8. studenog 2019. na mrežnoj stranici Osnovne škole Jelsa, u rubrici „OGLASNA PLOČA“->podrubrici „ZAPOŠLJAVANJE“ ->podrubrici „POZIV KANDIDATIMA“ i poslan kandidatima e-mailom kojeg su naveli prilikom prijave na natječaj.

 POVJERENSTVO ZA PROCJENU I VREDNOVANJE

 KANDIDATA ZA ZAPOŠLJAVANJE